  Майя Бывальцева 10-тӥ толсурлы Удмуртиын эшшо 202 адямилэсь выль коронавирус инфекциез шедьтӥзы. Со сярысь элькунысь оперативной штаб ивортӥз. Выль черламъёсты пусйизы: Ижкарын – 99 адями, Глазкарын – 17, Воткаын – 15, Дэри ёросын – 12, Шаркан ёросын – 10, Ува ёросын – сизьым, Можга ёросын – куать, Грак, Алнаш, Камбарка ёросъёсын – быдэн вить, Можгаын – ньыль, Вавож ёросын – куинь, Сарапулын, Балезино, Каракулино, Яр ёросъёсын – быдэн кык, Вотка, Пичи Пурга, Сарапул, Сьӧлта, Сюмси, Юкаменск ёросъёсын – быдэн одӥг. 131 адями висёнэз вормиз, сизьым мурт кулӥз. Кышномуртъёслы 54, 60, 68, 73 но 85 арес вал, воргоронъёслы – 35 но 62 арес Туннэ нуналлы Удмуртиын выль коронавирус инфекциен черлан 15 сюрс 428 учыр лабораториосын зэматэмын. 12 сюрс 3 адями йӧназ, 260 мурт кулӥз. Та дыре 194 висисьёслэн тазалыксы секыт лыдъяське. Тегъёс: Тазалык Ижкар висён Удмуртия коронавирус  